**DECIZIA ETAPEI DE ÎNCADRARE**

**Nr. 139 din …09.2017**

Ca urmare a solicitării de emitere a acordului de mediu adresate de **COMUNA ȘIMIAN**, cu sediul în comuna Șimian, sat Șimian, str.DE 70, nr.64, județul Mehedinţi, înregistrată la APM Mehedinti cu nr. 9969 din 18.08.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Mehedinţi decide, ca urmare a completărilor ulterioare înregistrate cu nr.10232 din 25.08.2017 și a consultărilor desfăşurate în cadrul şedinţei/şedinţelor Comisiei de Analiză Tehnică din data de 30.08.2017 că proiectul ”**Reabilitare și modernizarea drumuri Șimian, comuna Șimian, județul Mehedin**ți, faza SF”, propus a fi amplasat în comuna Șimian, satele Dedovița Nouă, Dedovița Veche, Valea Copcii, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

1. ***proiectul se încadrează în prevederile Hotărârii Guvernului nr. 445/2009***, anexa nr.2: la pct.*13.a:) “Orice modificari sau extinderi, altele decat cele prevazute la pct.22 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”*.......,
2. ***mărimea proiectului:*** Lungimea totală a drumurilor studiate este de 8,047 km din care 3,845 km sunt modernizați (DC21), având o structură din beton de ciment, dar cu o stare tehnică rea și depășită, prezentând o serie de deteriorări ale părții carosabile, iar 4,202 km sunt pietruiți, având o pietruire care se află într-o stare de deteriorare de ccca.65%.

***Proiectul urmează să fie implementat pe următoarele tronsoane:***

* Tronsonul drumului communal DC21 – Dedovița Nouă are o lungime de 3845 m, o lățime a părții carosabile de 6 m și este modernizat având o structură rutieră alcătuită din beton de ciment , iar în ultima ei parte ei parte beneficiază de șanțuri și rigole în mare parte cu secțiuni diferite realizate de proprietarii locuințelor din zonă. Accesele la proprietăți sunt realizate din plăci de beton și podețe tubulare de șanț cu secțiuni diferite,
* Străzile din localitatea Dedovița Nouă au o lungime de 2714 ml, o lățime de 5 ml, este nemodernizată având o structură rutieră formată din pietriș, ballast și pământ, iar șanțurile și rigolele existente sunt colmatate 80%,
* Strada 7 Valea Copcii are o lungime de 230 m și o lățime parte carosabilă de 3m, este nemodernizată având o structură rutieră formată din pietriș, ballast și pământ, iar șanțurile și rigolele existente sunt colmatate 90%,
* Străzile din Dedovița Veche au o lungime de 1258 m, evacuarea apei nu este realizată deoarece șanțurile și rigolele sunt colmatate. Străzile propuse spre modernizare din localitatea Dedovița Veche sunt:
  + Strada 1 – lungime - 626 m - peitruire existentă
  + Strada 9 - lungime – 254m - peitruire existentă
  + Strada 7 – lungime – 240m - peitruire existentă
  + Strada 6 – lungimae 138m – peitruire existentă

1. ***obiectivul și necesitatea proiectului:***

* Oportunitatea implementării investiției este ancorată în Strategia de dezvoltare regională a Regiunii Sud – Vest Oltenia și sunt necesare acțiuni urgente de creare, extindere, reabilitare și modernizare a infrastructurii din mediul rural astfel încât să se poată asigura o creștere economică a acestor zone și condiții de viață decente pentru populație.

***ELEMENTELE SPECIFICE CARACTERISTICE PROIECTULUI PROPUS:***

*VARIANTA CONSTRUCTIVA DE REALIZARE*

Pe străzile nemodernizate se propune executarea unei structuri rutiere suplă cu îmbrăcăminte permanentă de mixturi bituminoase cu un sistem de scurgere a apelor pluviale alcătuit din rigole pereate și rigole carosabile în dreptul acceselor carosabile la proprietăți, iar pe cele modernizate reparații prin frezare și așternerea de mixturi asfaltice, preluarea de denivelări cu mixturi asfaltice, tratarea rosturilor la suprafețele de beton de ciment, așternerea unui geocompozit antifisură pe toată suprafața, așternerea unui strat de beton asfaltic, entitatea responsabilă cu implementarea proiectului fiind UAT Șimian.

Alcătuirea structurii propusă pentru străzile nemodernizate este următoarele

* 4 cm strat de uzura din beton asfaltic EB16.
* 6 cm strat de legatura din beton asfaltic deschis EB 25;
* 15 cm fundație din piatra sparta
* 20 cm fundație din balast

**d*) utilizarea resurselor naturale***: toate materialele utilizate în execuție, vor respecta specificațiile din proiect, iar materialele de volum (nisip, pietriș, etc) vor fi achiziționate de la producători autorizați;

**e)** ***deșeuri generate pe amplasament:*** deșeurile rezultate la implementarea proiectului sunt reprezentate de pamânt excavat, resturi de materiale de constructive si deseuri menajere produse de personalul santierului

**f)** ***emisiile poluante, inclusiv zgomotul și alte surse de disconfort:***

**- Emisii aer:** pe perioada executiei datorita miscarilor de pamant se vor semnala emisii importante de praf si noxe de la gazele de esapament.

*-* **Emisii apa:** în perioada de execuție a lucrărilor de modernizare a drumurilor sursele posibile de poluarea apei sunt datorate manipulării și punerii în operă a materialelor de construcții ( beton, bitum, agregate, etc.) sau pierderi accidentale de combustibili, uleiuri de la utilajele șantierului.

*-***Emisii sol**: sursele posibile de poluare a solului si subsolului sunt in principal urmatoarele:

* *scurgeri accidentale de combustibil si lubrefianti provenite de la utilaje*;
* *excavatii realizate*;
* *deseuri solide*

- **Poluarea sonoră**: sursele de zgomot sunt reprezentate de: traficul autovehicolelor si utilajele folosite la amenajarea drumurilor

**g)** ***risc scăzut de accident datorită tehnologiilor utilizate*** - nu se folosesc substanțe poluante;

***h)*** ***utilizarea existentă a terenului***: terenul pe care se va realiza proiectul propus este situat in intravilanul satelor Dedovița Nouă , Dedovița Veche și Valea Copcii, comunei Șimian și aparține domeniului public al comunei, conform CU nr.312 din 30.12.2016, eliberat de Primăriei comunei Șimian;

**i) *relativa abundență a resurselor naturale din zonă,*** calitatea și capacitatea regenerativă a acestora: nu este cazul.

**j)** ***capacitatea de absorbtie a mediului:*** nu este cazul

**k)** ***zonele de protectie speciala***: amplasamentul pe care urmeaza sa se realizeze proiectul se afla in afara oricarei arii naturale protejate conform Punctului de Vedere nr.650/21.08.2017, emis de Biroul Calitatea Factorilor de Mediu din cadrul APM Mehedinti;

**m)** ***ariile in care standardele de calitate a mediului stabilite de legislația în vigoare au fost deja depășite***: nu este cazul;

***n) peisajele cu semnificatie istorica, culturala si arheologica***: nu este cazul;

**o)** ***extinderea impactului***: local, numai in zona de lucru, pe perioada de executie;

**p*) natura transfrontiera a impact*ului**: prin localizarea sa proiectul nu produce impact de natura transfrontiera;

**r)** ***mărimea și complexitatea impactului***: zona studiată este antropizată iar impactul asupra factorilor de mediu sol, aer, zgomot este direct de complexitate medie pe termen limitat;

**s)** ***probabilitatea impactului***: impactul asupra populației este unul benefic și contribuie la dezvoltarea economică a localității;

**t*) durata, frecvența și reversibilitatea impactului***: redusa, proiectul propus se va derula pe o perioadă de timp cât mai ;

***u) organizarea de santier***: Organziarea de santier nu va avea un impact negativ asupra mediului fiind o zona inchisa organizata cu posibilitati de control al gestiunii carburantilor sau altor materiale poluante. Dupa terminarea investitiei, terenul aferent acesteia va fi adus la starea initiala, inlaturandu-se eventuale scapari de carburanti;

**v) cumularea cu alte proiecte**: nu este cazul;

**x)** ***observații din partea publicului***: pe timpul derularii procedurii nu s-au primit observatii din partea publicului.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:** nu este cazul

***Realizarea acestui proiect se va face cu respectarea următoarelor condiții*:**

1. pentru factor de mediu **apă:**
   * in perioada de executie se va delimita foarte bine zona de lucru si va fi imprejmuita, astfel incat sa se elimine orice risc de poluare al apelor de suprafata si subterane din zona;
   * se va proceda la acoperirea spatiilor de depozitare a materialelor de unde pot rezulta particule care pot fi antrenate de catre apele de suprafata si subterane;
   * se vor lua toate masurile in vederea evitarii poluarilor accidentale, in cazul unor astfel de poluari se va interveni operativ;
   * organizarea de santier – acesta nu va fi amplasat in apropierea apelor de suprafata si va fi prevazuta cu WC –uri ecologice.
2. pentru factor de mediu **aer:**
   * folosirea de utilaje periodic verificate tehnic, de generatie recenta, dotate cu sisteme catalitice de reducere a poluantilor;
   * transportul de materiale se va face pe trasee optime;
   * sa se asigure masuri si dotari speciale pentru izolarea si protectia fonica a surselor generatoare de zgomot si vibratii;
   * utilajele folosite la executia lucrarilor vor avea o stare tehnica corespunzatoare in vederea evitarii poluarii atmosferice;
3. pentru factor de mediu **sol:**

* se va asigura gestionarea corespunzatoare, prin depozitarea temporara, in locuri amenajate, a tuturor tipurilor de deseuri, pana la ridicarea lor de catre societatea de salubrizare autorizata;
* pe perioada de executie a lucrarilor se vor lua toate masurile care se impun pentru evitarea contaminarii solului cu produse petroliere, provenite de la utilajele tehnologice;
* in cazul producerii unor poluari accidentale in timpul lucrarilor acestea vor fi neutralizate cu substante absorbante , vor fi depozitate temporar in recipienti speciali si se vor preda firmelor autorizate in vederea eliminarii;
* după executarea lucrărilor de investiții zonele afectate vor fi renaturalizate. Se va nivela cu pământ vegetal și se va înierba

1. **pentru protectia asezarilor umane**: lucrările de realizare a proiectului se vor derula numai pe timpul zilei, fără a creea disconfort populației din vecinătate, respectându-se programul de odihnă al acestora
2. **gestiunea deșeurilor de pe amplasament:** deseurile rezultate in urma implementarii proiectului sunt tehnoogice si menajere

* deseurile inerte provind din volumul total de pamânt excavat pentru aducerea platformei drumului la parametrii este pământ rezultat din compensările in profil longitudinal;
* deșeurile de materiale de construcție vor fi eliminate de către firma constructoare, iar deseurile din activitatea de service se vor depozita la sediul firmei constructoare si se vor preda firmelor autorizate
* deseurile menajere produse de personalul santierului vor fi depozitate temporar in containere ce se vor goli periodic si se vor preda firmei de salubritate

1. **conditii din alte acte de reglementare** : se vor respecta condițiile impuse de avizele solicitate prin certificatul de urbanism;
2. titularul va informa in scris autoritatea competentă pentru protecția mediului ori de câte ori există o schimbare de fond a datelor care au stat la baza eliberării prezentului act;
3. atât beneficiarul cât și proiectantul vor urmări îndeaproape executarea lucrărilor prevăzute in proiect;
4. ***titularul va notifica în scris Agenția pentru Protecția Mediului Mehedinți în următoarele cazuri:***

* în situația în care, după emiterea prezentului act și înaintea obținerii aprobării de dezvoltare (autorizației de construire) proiectul a suferit modificări;
* la finalizarea investiției pentru verificarea realizării proiectului in conformitate cu cerințele legale și cu condițiile din prezentul act și întocmirii procesului verbal de constatare a respectării tuturor condițiilor impuse

1. ***revizuirea deciziei etapei de incadrare este obligatorie in următoarele condiții:***

* daca apar elemente noi , necunoscute la data emiterii prezentului act;
* prevederile unor noi reglementari legale o impun

*Decizia etapei de incadrare își păstrează valabilitatea pe toată perioada punerii aplicare a proiectului.*

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Ing. Dragos Nicolae TARNITA**

**Şef serviciuAAA,**

**Biolog Lavinia MATEESCU**

Întocmit,

Ing. Mihaela ILIE